TOELATINGSVEREISTES VIR DIE BSc-GRAAD VANAF 2013

Vir toelating tot die BSc-graadprogramme in die Fakulteit Natuurwetenskappe geld die volgende minimum toelatingsvereistes:

* 'n Nasionale Senior Sertifikaat (NSS) of IEB (International Examinations Board)-skooleindsertifikaat soos gesertifiseer deur Umalusi, met toelating tot baccalaureusgraad-studie (wat vereis dat ‘n punt van minstens ‘n 4 (50-59%) in elk van vier aangewese universiteitstoelatingsvakke verwerf moet word), of ‘n sertifikaat van universiteitsvrystelling uitgereik deur die Suid-Afrikaanse Matrikulasieraad aan studente met ander skool-kwalifikasies
* ‘n Gemiddelde prestasie van 65% in die NSS of IEB (Lewensoriëntering uitgesluit), of ander skoolkwalifikasie
* Prestasie van 70% (6) vir Wiskunde (Fisiese en -Wiskundige Wetenskapprogramme) of 60% (5) (Biologiese Wetenskapprogramme)
* Prestasie van 50% (4) vir Fisiese Wetenskappe (uitgesonder Wiskundige Wetenskappe programme waar studente nie Chemie of Fisika volg nie)
* Afrikaans of Engels (Huistaal of Eerste Addisionele Taal) 50% (4)

Die voornemende student moet ook die Nasionale Normtoetse (NNT) (wat in Engels as die National Benchmark Tests (NBT) bekend staan), insluitend die Wiskunde (MAT) komponent van die toets, aflê.

Toelating is onderhewig aan die beskikbaarheid van plek per program of programrigting en keuring word toegepas om die inskrywingsteikens te behaal. Voldoening aan die minimum toelatingsvereistes van die program waarvoor aansoek gedoen word sal nie keuring waarborg nie. Die keuringsbeleid en –prosedures is op web by [www.maties.com](http://www.maties.com) beskikbaar.

Fisiese Wetenskappe moet 'n skoolvak vir alle kandidate wees wat vir programme in die Biologiese Wetenskappe of die Fisiese Wetenskappe aansoek doen, of wat enige modules in Chemie of Fisika wil volg. Enige student wat Wiskunde 114 en/of 144 wil volg, moet voldoen aan die Wiskunde-toelatingsvereiste soos gestel vir programme in die Wiskundige Wetenskappe. Voorts moet daar voldoen word aan die kombinasie van vakspesifieke toelatingsvereistes vereis vir die spesifieke program of stroom binne 'n program wat gevolg gaan word (sien tabel 1 hieronder). Lewensweten-skappe as skoolvak word aanbeveel vir studente in die Biologiese Wetenskappe.

**Voornemende studente wat by aansoek reeds in besit is van ‘n NSS of IEB**

Voornemende studente wat na ‘n tydsverloop van 1 jaar na verwerwing van die NSS of IEB aansoek doen, se aansoek sal oorweeg word indien die toelatingsvereistes van die jaar waarin die NSS of IEB verwerf is, behaal is. Die aansoek sal verder volgens die keuringsproses oorweeg word.

Voornemende studente wat nie aan die toelatingsvereistes voldoen nie, maar besig is om hul NSS- of IEB-prestasie tydens die aansoekjaar te verbeter, se aansoeke sal op ‘n waglys geplaas word tot die verbeterde uitslag bekend is.

**Voornemende studente met ‘n ander skoolkwalifikasie as die NSS of IEB**

Voornemende studente wat ‘n ander skoolkwalifikasie as die NSS of IEB aanbied, moet verseker dat universiteitsvrystelling deur die Suid-Afrikaanse Matrikulasieraad verleen kan word.Studente moet beide Fisika en Chemie as skoolvakke aanbied indien Fisiese Wetenskappe as toelatingsvereiste gestel word.

BSc (VERLENGDE GRAADPROGRAM)

Hierdie program bied alternatiewe toegang tot die breë natuurwetenskappe (Programme in Biologiese Wetenskappe, Fisiese Wetenskappe en Wiskundige Wetenskappe).

Minimumtoelatingsvereistes vir verlengde graadprogram is:

* Gemiddelde prestasie van 55% in die NSS, Lewensoriëntering uitgesluit
* Vir Fisiese en -Wiskundige Wetenskapprogramme, een simbool onder die vereiste hoofstroomsimbool. Dus ’n prestasie van 60% (5) vir Wiskunde en prestasie van 40% (3) vir Fisiese Wetenskap  
  OF

Vir Biologiese Wetenskapprogramme, een simbool onder die vereiste hoofstroomsimbool. Dus 'n prestasie van 50% (4) vir Wiskunde en prestasie van 40% (3) vir Fisiese Wetenskap

* Afrikaans of Engels (Huistaal of Eerste Addisionele Taal) 50% (4)
* Fisiese Wetenskappe is 'n vereiste skoolvak vir alle kandidate wat vir die verlengde graadprogram oorweeg wil word.
* Hierdie program duur hoogstens 'n jaar langer as die hoofstroomgraadprogram. Die eerste jaar word benut ter ondersteuning en versterking van die student se kennis en vaardighede vir toetrede tot die hoofstroommodules vanaf die tweedejaar. Vanweë die aard van hierdie program is klasbywoning verpligtend en studente moet alle modules in Jaar 1 slaag om te vorder na die daaropvolgende studiejaar. Studente kan nie van hierdie jaar se modules herhaal in die opvolgende jaar van studie nie. Dit beteken studente kan as gevolg van onbevredigende klasbywoning en/of indien hul 'n module(s) sak nie toegelaat word vir verdere studie nie. Indien studente hierdie graadprogram met sukses voltooi, ontvang hulle 'n graadsertifikaat van die Universiteit wat presies dieselfde is as die van die hoofstroomstudente. Slegs die roetes verskil, nie die bestemmings nie.

Tabel 1

|  |  |
| --- | --- |
| **Program, stroom en *eerstejaars­kurrikulum (kur)*** | **Toelatingsvereistes vanaf 2013** |
| **1. PROGRAMME IN DIE BIOLO­GIESE WETENSKAPPE**  1.1 **Biodiversiteit en Ekologie**  (*Kur 1*)  **1.2** **Molekulêre Biologie en Bioteg­no­logie**  *(Kur 1, of aangepaste 3)*  **1.3** **Menslike Lewenswetenskappe**  1.3.1 Stroom: Biologie  *(Kur 1, of aangepaste 3)*  1.3.2 Stroom: Biologie met Sielkunde  *(Kur 2)*  **1.4****Sportwetenskap**  1.4.1Stroom: Sportwetenskap Opsie 1  *(Kur spesifiek vir program)*  1.4*.*2 Stroom: Sportwetenskap Opsie 2  *(Kur spesifiek vir program)* | • Afrikaans of Engels  (Huistaal of Eerste Addisionele Taal) 4  • Fisiese Wetenskappe 4  *Indien Wiskunde 114, 144 en Fisika 114, 144 gevolg word:*  • Wiskunde 6  *Indien Wiskunde (Bio) 124 en Fisika (Bio)  134, 154 gevolg word:*  • Wiskunde 6 |

|  |  |
| --- | --- |
| **Program, stroom en eerstejaars­kurrikulum (kur)** | Toelatingsvereistes vanaf 2012 |
| **2. PROGRAMME IN DIE FISIESE WETENSKAPPE**  **2.1 Chemie**  2.1.1 Stroom: Chemie en Polimeer­we­ten­skap  *(Kur 3, of 4, of 5, of 6)*  2.1.2 Stroom: Chemiese Biologie  *(Kur 3)*  2.1.3 Stroom: Tekstiel- en Polimeerwe­tenskap  *(Kur 3, of 4, of 5, of 6)*  **2.2 Fisika**  2.2.1 Stroom: Laserfisika (Fisiese), Kern­­fisi­ka, Stralings- en Gesondheidsfisika  *(Kur 5, of 6, of 7)*  2.2.2 Stroom: Laserfisika (Biologiese)  *(Kur 3)*  2.2.3 Stroom: Teoretiese Fisika  *(Kur 7)* | • Afrikaans of Engels  (Huistaal of Eerste Addisionele Taal) 4  • Fisiese Wetenskappe 4  • Wiskunde 6 |
| **2.3** **Aardwetenskap**  *(Kur spesifiek vir program)* | • Afrikaans of Engels  (Huistaal of Eerste Addisionele Taal) 4  • Fisiese Wetenskappe 4  *Indien Wiskunde 114, 144 en Fisika 114, 144 gevolg word*:  • Wiskunde 6  *Indien Wiskunde (Bio) 124 en Fisika (Bio)  134, 154 gevolg word:*  • Wiskunde 6 |
| **2.4** **Geoinformatika**  *(Kur spesifiek vir program)* | • Afrikaans of Engels  (Huistaal of Eerste Addisionele Taal) 4  • Fisiese Wetenskappe 4  • Wiskunde 6 |
| **2.5** **BSc (Ed) (Vierjarig)**  2.5.1 Stroom: Chemie  *(Kur 3, of 4, of 5, of 6)*  2.5.2 Stroom: Fisika  *(Kur 3, of 4, of 5, of 6)* | GEEN NUWE EERSTEJAARSREGIS­TRA­SIE VANAF 2011 |

|  |  |
| --- | --- |
| **Program, stroom en *eerstejaars­kurrikulum (kur)*** | **Toelatingsvereistes vanaf 2012** |
| **3. PROGRAMME IN DIE WISKUN­DIGE WETENSKAPPE**  **3.1 Wiskundige Wetenskappe**  3.1.1Stroom: Finansiële Wiskunde  *(Kur spesifiek vir program)*  3.1.2 Stroom: Rekenaarwetenskap  *(Kur spesifiek vir program)*  3.1.3 Stroom: Toegepaste Wiskunde  *(Kur spesifiek vir program)*  3.1.4 Stroom: Wiskunde  *(Kur spesifiek vir program)*  3.1.5 Stroom: Wiskundige Statistiek  *(Kur spesifiek vir program)*  3.1.6 Stroom: Operasionele Navorsing  (*Kur spesifiek vir program)* | • Afrikaans of Engels  (Huistaal of Eerste Addisionele Taal) 4  • Wiskunde 6  • 4 in enige ander skoolvak  uit die lys van aangewese universiteitstoelatingsvakke  **OF**  **Let wel:** *Indien Fisika of Chemie gevolg word*:  • Fisiese Wetenskappe 4 |
| 3.1.7. Stroom: Biowiskunde (Opsie 1: Molekulêre Biologie)  *(Kur spesifiek vir program)*  3.1.7.1 Stroom: Biowiskunde (Opsie 2: Ekologie)  *(Kur spesifiek vir program)* | • Afrikaans of Engels  (Huistaal of Eerste Addisionele Taal) 4  • Fisiese Wetenskappe 4  • Wiskunde 6 |
| **3.2 BSc (Ed) (Vierjarig)**  3.2.1 Stroom: Wiskunde  *(Kur 3, of 4, of 5, of 6)* | GEEN NUWE EERSTEJAARS­REGISTRA­SIE VANAF 2011 |